
I. ТЕХНИЧЕСКА СПЕЦИФИКАЦИЯ

„Изработка и доставка на разрешения по Закона за оръжията, боеприпасите, взривните вещества и пиротехническите изделия“ 
Образците-документи за разрешения, издавани по Закона за оръжията, боеприпасите, взривните вещества и пиротехническите изделия (ЗОБВВПИ), се изработват, съгласно утвърден от министъра на вътрешните работи “Идеен графичен проект на комплект документи – нови разрешения по ЗОБВВПИ” рег. No 18065/13.12.2006 г. 

1. Описание на документите.

Комплектът документи – нови разрешения по ЗОБВВПИ включва следните документи:

· БЛАНКА ЗА  ДОКУМЕНТИ ЗА ПРЕНАСЯНЕ НА ОГНЕСТРЕЛНО ОРЪЖИЕ, БОЕПРИПАСИ И ВЗРИВНИ ВЕЩЕСТВА В РАМКИТЕ НА ЕС И ПРИЛОЖЕНИЯ КЪМ ДОКУМЕНТИТЕ
· БЛАНКИ ФОРМАТ А4 - РАЗРЕШЕНИЯ И ПРИЛОЖЕНИЯ КЪМ ТЯХ

· БЛАНКА ФОРМАТ А6 - РАЗРЕШЕНИЕ ЗА НОСЕНЕ И УПОТРЕБА ОГНЕСТРЕЛНО ОРЪЖИЕ И БОЕПРИПАСИ И ПРИЛОЖЕНИЯ КЪМ НЕГО В КОМПЛЕКТ С ЛАМИНИРАЩИ ДЖОБОВЕ

Вида и формата на документите са  показани в Приложение 1.

1.1. РАЗРЕШЕНИЯ ЗА ПРЕНАСЯНЕ НА ОГНЕСТРЕЛНО ОРЪЖИЕ, БОЕПРИПАСИ И ВЗРИВНИ ВЕЩЕСТВА В РАМКИТЕ НА ЕС:

Разрешенията за пренасяне на огнестрелно оръжие и взривни вещества в рамките на европейския съюз са:

1.1.1. Бланки на разрешенията


Разрешенията са с формат А4 (210 х 297 mm) и са двустранни. Върху разрешенията чрез офсетов печат са отпечатани две защитни мрежи, проектирани със специализиран софтуер с линии със сложна, неповтаряща се конфигурация и променлива дебелина на линиите. В защитните  мрежи са вградени псевдорелефни изображения на знака на КОС - МВР, антикопирна защитна зона под заглавието на документа и микротекстова защитна зона в областта на попълванията на важни персонални и други данни. Върху бланките с UV видимо мастило са отпечатани вълнообразни надписи „МВР – КОС” в чийто център е знака на КОС – МВР. Защитните мрежи от двете страни на разрешенията са еднакви.

 В горната част на лицевата страна на бланката по същия полиграфски метод e отпечатано знамето на европейския съюз, а в горната дясна част същата е защитена с ДОВЕ, нанесено чрез горещ печат с диаметър 15 – 22 мм. Под ДОВЕ се отпечатва 7 разреден уникален номер на бланката.


Разрешенията са изработени от специална паспортна хартия, без собствена луминесценция с маса 90 - 150 г/м2.

1.1.2. Персонализация


Персонализацията на разрешенията се извършва централизирано, двустранно, с лазерен принтер снабден с дуплекс механизъм.

1.2. БЛАНКИ ФОРМАТ - А4 - РАЗРЕШЕНИЯ И ПРИЛОЖЕНИЯ КЪМ ТЯХ

Бланките формат А4 има унифициран дизайн и могат да се използуват за издаване и на различни разрешителни документи и приложения на КОС-МВР.

1.2.1. Бланки на разрешенията


Разрешенията са с формат А4 (210 х 297 mm) и са двустранни. Върху разрешенията чрез офсетов печат са отпечатани две защитни мрежи, проектирани със специализиран софтуер с линии със сложна, неповтаряща се конфигурация и променлива дебелина на линиите. В защитните  мрежи са вградени псевдорелефни изображения на емблемата на КОС - МВР, антикопирна защитна зона, в която ще се отпечатва заглавието на документа и микротекстова защитна зона в областта на попълванията на важни персонални и други данни в чийто център е емблемата на КОС – МВР. Върху бланките с UV видимо мастило са отпечатани вълнообразни надписи „МВР – КОС” в чийто център е знака на КОС – МВР Защитните мрежи от двете страни на разрешенията са еднакви. 

В горната част на бланката по офсетов метод е отпечатан знака на МВР, а отдясно  същата е защитена с ДОВЕ, нанесено чрез горещ печат с диаметър 15-22 мм. Под ДОВЕ ще бъде отпечатан 7 разреден уникален номер на бланката. 


Разрешенията са изработени от специална паспортна хартия, без собствена луминесценция с маса 90 – 150 г/м2. 

1.2.2. Персонализация

Персонализацията на разрешенията се извършва двустранно с лазерен принтер.

1.3. БЛАНКА ФОРМАТ - А6 - РАЗРЕШЕНИЯ ЗА НОСЕНЕ И УПОТРЕБА НА  ОГНЕСТРЕЛНО ОРЪЖИЕ И ПРИЛОЖЕНИЯ КЪМ НЕГО
1.3.1. Бланки за разрешения



Бланките са с формат А6 (105 х 148 mm) и са едностранни. Върху разрешенията чрез офсетов печат са отпечатани две защитни мрежи, проектирани със специализиран софтуер с линии със сложна, неповтаряща се конфигурация и променлива дебелина на линиите. В защитните  мрежи са вградени псевдорелефни изображения на емблемата на КОС - МВР, антикопирна защитна зона в горната част на документа и микротекстова защитна зона в областта на попълванията на важни персонални и други данни в чийто център е емблемата на КОС – МВР. Бланката е защитена с ДОВЕ нанесено чрез горещ печат в горната дясната част на документа. ДОВЕ е с диаметър 14-16 мм. Под ДОВЕ се отпечатва 7 разреден уникален номер на бланката.


Бланките са изработени от специална паспортна хартия, без собствена луминесценция с маса 90 – 150 г/м2.  

1.3.2. Персонализация


Персонализацията на разрешенията и приложенията се извършва едностранно с лазерен принтер. В лявата страна на разрешенията се отпечатва черно-бяла цифрова снимка, съгласно изискванията за снимки в ППЗБДС. 

1.3.3. Щанцоване


Бланките формат А6 след отпечатване представляват лице и гръб на един документ или приложение. Изрязват се по очертанията с ръчна щанца до размери 82х50 мм.  

1.3.4. Ламиниране

Документите се ламинират двустранно с ламиниращо фолио тип „джоб” с дебелина 100 – 150 мкм. (заедно с лепилния слой) и размери 54 х 86 мм.

2. Технически характеристики на документите.

2.1. Размерите на документите са посочени в описанието на документите.

2.2. Материал за изработване на документите - специална паспортна хартия с маса 90 – 150 гр./м2
2.3. Отпечатване чрез офсетов печат с цветност на печат до 6+3 цвята.

2.4. Апликиране на дифракционен оптически вариращ елемент (ДОВЕ) чрез топъл печат: 

2.4.1. точност на позициониране на ДОВЕ спрямо офсетовия печат: +/- 0.15 мм;

2.4.2.  точност на позициониране на изображението в ДОВЕ, спрямо контурите на ДОВЕ: +/- 0.3 мм;

2.4.3.  сила на залепване на ДОВЕ към основата – не по-малко от 40 N/мм2;

2.4.4. яркост на ДОВЕ – не по-малко от 90% от яркостта му преди извършването на топлия печат;

2.4.5. не се допуска прегаряне на защитния слой на ДОВЕ след операцията топъл печат;

2.4.6. ДОВЕ да не се разрушава и да запазва свойствата си след персонализиране с лазерен принтер и/или ламиниране.

2.4.7. защитният слой на ДОВЕ осигурява условия за добра адхезия на лепилата за топъл ламинат, т.е. при цикъл от 100 прегъвания не се допуска отлепяне на ламината от ДОВЕ;

2.4.8. ДОВЕ се разрушава при опит за отделяне на ламината от хартията.

2.4.9. материалът, от който е изработено ДОВЕ позволява печат върху него с мастилено струен принтер.

2.5. Отпечатването е без отклонение в цветовете.

2.6. За ламиниране на документите тип „карта” се използва безцветно фолио без допълнителни защити като УВ печат и др.

2.7. Условия за използване и съхранение:

Материалите и консумативите за полиграфичната изработка на комплекта документи, са съобразени с изискванията на ICAO Doc 9303 (Part 2). Изпълнителят носи пълната отговорност за съвместимостта, на материалите и консумативите, използувани при изработката им.
3. Художествено оформление.

Художественият проект се разработва от МВР и се реализира чрез компютърен дизайн на орнаменти, релефи, защитни мрежи, микротекст, антикопирни зони, текстове и др.

4. Защита на документа.

4.1. Защита при полиграфическата изработка:
4.1.1. тънки гилошни линии с варираща дебелина;

4.1.2. мрежа с растерни елементи с променлива големина;

4.1.3. антикопирни елементи;

4.1.4. микротекст;

4.1.5. изображения, отпечатани с UV мастила;

4.2. Защита с дифракционен оптически вариращ елемент: Всички документи са защитени с ДОВЕ.

4.2.1. Защитното ДОВЕ да осигурява следните защити:

4.2.1.1. Първо ниво – разпознаване на ДОВЕ от потребителя. Включва:

4.2.1.1.1.  двуканални изображения (при наблюдение на едно и също поле в ДОВЕ при различни ъгли се визуализират два различни обекта);

4.2.1.1.2. динамично вариращ по мащаб обект (обект променящ размерите си в зависимост от ъгъла на наблюдение);

4.2.1.1.3. обемен фон.;

4.2.1.1.4. изображения, наблюдавани само при разглеждане под ъгъл 90 градуса спрямо нормалния ъгъл на наблюдение;

4.2.1.1.5. синтезиран бял холографски цвят

4.2.1.2. Второ ниво – разпознаване на ДОВЕ от обучен персонал с преносими средства. Включва:

4.2.1.2.1. вариращ по размер микротекст за наблюдение с 10 кратна лупа с плавно нарастване на височината  на буквите от 50 мкм до 250 мкм.;

4.2.1.2.2. микрографика за наблюдение с 10 кратна лупа с дебелина на линията от 100 до 250 мкм.;

4.2.1.2.3. синтезирано скрито изображение.

4.2.1.3. Трето ниво – експертно разпознаване. Включва:

4.2.1.3.1. вариращи нано и микро текстове с височина на буквите от 300 до 3 мкм.;

4.2.1.3.2. нанографика – логотип, вписан в квадрат с размери 1000 х 1000 мкм. И дебелина на линията 3 – 10 мкм.;

4.2.1.3.3. гилошна композиция с варираща дебелина на линиите от 3 до 1000 мкм, и линеен размер в направление не по-малък от 80% от дължината на диагонала на стикера носещ ДОВЕ.

4.2.2. ДОВЕ и защитите в него да бъдат компютърно синтезирани с разделителна способност на системата за генериране на графика и на дифракционни структури не по-малка от 40000 dpi.

5. Материали:
5.1. Паспортна хартия с маса 90 – 150 гр/м2.

5.1.1. защитни влакна, светещи при осветяване с УВ светлина;

5.1.2. воден знак – двутонов непозициониран;

5.1.3. реагенти срещу опити за промяна на графична информация в документа 3 TALS – реагиращи на киселини, основи и избелители;

5.1.4. притежава необходимите качества за ламиниране с ламинати тип “hot melt”.;

5.1.5. Празните бланки се доставят с гарантирани геометрични размери и максимално отклонение в размера +/- 0,2 мм.;

5.2. Maстила:

5.2.1. Комплектът документи по ЗОБВВПИ се отпечатва с офсетови мастила:

5.2.1.1. видими мастила за офсетов печат, съобразени с художествения проект;

5.2.1.2. безцветно УВ мастило, съвместимо с материалите, изграждащи ламиниращите фолия;

5.3. Дифракционни оптически вариращи елементи (ДОВЕ):

5.3.1. ДОВЕ се апликира на местата указани от графичните проекти;

5.3.2. Отклонението при позициониране на ДОВЕ върху документите е не по-голямо от +/-0,5 мм;

5.3.3. Художествения проект на ДОВЕ се разработва от МВР и се предоставя на ИЗПЪЛНИТЕЛЯ.

5.4. Ламиниращи фолиа - използват се прозрачни ламиниращи фолиа със следните характеристики:

- за бланки формат А6 - ламиниращите фолиа са тип “джоб”, доставят се с размери 86х54 мм.

6. Полиграфическа изработка
6.1. Отпечатването на бланките става чрез многоцветен офсетов печат;

6.2. Апликирането на ДОВЕ се извършва от лицевата страна на документите;

6.3. Нарязването на документите и заготовките става на зададените формати;

6.4. Отчитането, опаковането и експедицията на документите по ЗОБВВПИ се извършва от ИЗПЪЛНИТЕЛЯ.

6.5. Полиграфическата изработка се извършва по план-график, който е неразделна част от договора за изработка.

7. Персонализация 

7.1. Персонализирането на разрешенията за пренасяне на огнестрелно оръжие, боеприпаси и взривни вещества в рамките на ЕС се извършва централизирано с лазерен принтер снабден с дуплексен механизъм в центъра за персонализация на сектор КОС на ГДНП-МВР и РУ на МВР;

7.2. Персонализирането на разрешителните за носене на огнестрелно оръжие се извършва с лазерни принтери и се издават децентрализирано;

7.3. Всички останали документи се персонализират с лазерни принтери и се издават децентрализирано.

8. Довършителни обработки и ламиниране
8.1. Разрешителните за носене и употреба на огнестрелни оръжия се щанцоват до размер 50 х 82 мм. с механична щанца, гилотина или ножица.

8.2. Ламинирането на разрешителните за носене и употреба на огнестрелно оръжие става след поставянето им в съответните двустранни ламиниращи фолия тип “джоб” и се осъществява с ламинатори с регулируеми скорост и температура, налични в РУ на МВР.

9. Спецификация на допълнителните технически средства необходими за издаването на комплекта документи – разрешения по ЗОБВВПИ:
9.1. Монохромен лазерен принтер 600 dpi с дуплекс механизъм;

9.2. Механична ръчна щанца с размери на обрязваното поле 50 х 82 мм.;

9.3. Ламинатори с регулируема скорост и температура.

РАЗДЕЛ II. УСЛОВИЯ ЗА УЧАСТИЕ В ПРОЦЕДУРАТА

Настоящата обществена поръчка се възлага чрез провеждане на ограничена процедура, съгласно чл. 18, ал. 1, т. 2 от ЗОП във връзка с чл. 19, ал. 3 и чл.160 от ЗОП. 

Процедурата се провежда на двe фази:

Първа фаза – Подаване на заявления за участие и провеждане на предварителен подбор; 
Втора фаза – Подаване на оферта и определяне на изпълнител.
Всяко лице може да подаде заявление за участие в първата фаза на ограничената процедура, в което трябва да представи исканата от възложителя информация относно липсата на основания за отстраняване и съответствието му с критериите за подбор. В първата фаза кандидатите нямат право да подават оферти.
Във втората фаза на ограничената процедура оферти подават само кандидатите, които възложителят е поканил след проведения предварителен подбор.

РАЗДЕЛ III. СПЕЦИАЛНИ УСЛОВИЯ

Нивото на класификация за сигурност на информацията във връзка с изпълнението на договора с предмет „Изработка и доставка на разрешения по Закона за оръжията, боеприпасите, взривните вещества и пиротехническите изделия“ е „Поверително” на основание раздел II, т.27, Приложение №1 към чл.25 от ЗЗКИ, във връзка с чл.28, ал.2, т.3 от ЗЗКИ и §1, т.15, б “в“ от Допълнителните разпоредби на ЗЗКИ. Изпълнението на договора е свързано с достъп до класифицирана информация с ниво на класификация „Поверително”. 

Предвиждат се специални изисквания към кандидатите/участниците и изпълнителите, с които се цели гарантиране сигурността на класифицираната информация при изпълнение на договора за обществена поръчка, посочени в т.2, раздел III.1.4) „Други особени условия за изпълнението на поръчката, по-специално по отношение сигурността на информацията“ от обявлението. Разрешението за достъп до по-високо ниво на класификация дава право на достъп и до класифицирана информация от по-ниско ниво, ако достъпът до по-ниското ниво на класификация се налага във връзка със заеманата длъжност или с изпълнението на конкретно възложена задача.
*Кандидатите – чуждестранни физически и юридически лица следва да притежават потвърждения от компетентните органи по ЗЗКИ.

IV. ОСНОВАНИЯ ЗА ОТСТРАНЯВАНЕ

Основанията за отстраняване на кандидатите са посочени в раздел VI.3) Допълнителна информация от Обявлението.

V. КРИТЕРИИ ЗА ПОДБОР 

Критериите за подбор на кандидатите са посочени в раздел III от Обявлението.
VI. КРИТЕРИЙ ЗА ВЪЗЛАГАНЕ

Обществената поръчка се възлага въз основа на икономически най-изгодна оферта. Критерият за определяне на икономически най-изгодната оферта е „най-ниска цена”.  


Участниците да посочат единични цени без ДДС за 1 брой от съответните бланки - документ за пренасяне на огнестрелни оръжия, боеприпаси и взривни вещества в рамките на ЕС, разрешение – бланки формат А4 и разрешение – бланка формат А6  с ламиниращи джобове, обща стойност без ДДС за исканото количество изделия от всеки вид и обща стойност за изпълнение на цялата поръчка без ДДС. Посочените цени да са в български лева с включени всички разходи, франко мястото на доставка.
           Комисията оценява офертите съгласно предложената цена без включен ДДС. 
           Когато в процедурата участват едновременно лица, които са регистрирани по ЗДДС и лица, които не са регистрирани по ЗДДС, с цел обективното и равнопоставено сравнение и класиране на участниците преди оценка на офертите, комисията добавя нормативно установения процент ДДС към цените без ДДС на регистрираните по ЗДДС участници и закръгля получената цена с ДДС до втория знак след десетичната запетая съгласно математическото правило за закръгляване.

В случай че участникът е не регистрирано лице по ЗДДС, при оценка на офертите се взима посочената от участника цена като крайна.

Възложителят ще отстранява от участие в процедурата кандидат за допуснати аритметични грешки в Ценовото предложение.

VII. ОБЩИ ИЗИСКВАНИЯ ПРИ ИЗГОТВЯНЕ И ПРЕДСТАВЯНЕ НА ЗАЯВЛЕНИЕТО ЗА УЧАСТИЕ И ОФЕРТАTA при ОГРАНИЧЕНА ПРОЦЕДУРА
Кандидат в настоящата процедура може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява предмета на поръчката, съгласно законодателството на държавата, в която то е установено.
Всяко лице може да подаде заявление за участие в ограничената процедура.

Оферти подават само кандидати, които възложителят е поканил след проведен предварителен подбор на заявленията им за участие, за съответствието им с критериите за подбор. 

Всеки участник има право да представи само една оферта.
Лице, което участва в обединение или е дало съгласие да бъде подизпълнител на друг участник, не може да подава самостоятелно заявление за участие и оферта.

В обществената поръчка едно физическо или юридическо лице може да участва само в едно обединение.

Свързани лица не могат да бъдат самостоятелни кандидати/участници в една и съща процедура.

Кандидатите/участниците могат да посочват в заявленията за участие или офертите си информация, която смятат за конфиденциална във връзка с наличието на търговска тайна. Когато са се позовали на конфиденциалност, съответната информация не се разкрива от възложителя.

Участниците не могат да се позовават на конфиденциалност по отношение на предложенията от офертите им, които подлежат на оценка.
Кандидатите могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност. Когато кандидатът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказването на които кандидатът се позовава на техния капацитет и за тях да не са налице основанията за отстраняване от процедурата.

Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

Документите, свързани с участието в процедурата, се представят в запечатана непрозрачна опаковка, върху която се посочват:

1. наименованието на кандидата/участника, включително участниците в обединението, когато е приложимо;

2. адрес за кореспонденция, телефон и по възможност - факс и електронен адрес;

3. наименованието на поръчката. 

Заявленията се подават всеки работен ден от 08:30 ч. до 12.00 и от 13.00 до 17:30 ч., най-късно до часа и датата, посочени в обявлението за обществената поръчка.

Офертите се подават всеки работен ден от 08:30 ч. до 12.00 и от 13.00 до 17:30 ч., най-късно до часа и датата, посочени в поканата на възложителя.

Заявленията или офертите се подават на следния адрес: 
Дирекция „Управление на собствеността и социални дейности” – Министерство на вътрешните работи, 
гр. София, ул. „Княз Борис І“ № 124
Ако кандидатът/участникът изпраща заявление или оферта, чрез препоръчана поща или куриерска служба, разходите са за негова сметка. В този случай той следва да изпрати заявлението или офертата така, че да обезпечи пристигането на посочения от Възложителя адрес преди изтичане на срока за подаване на заявленията или офертите. Рискът от забава или загубване на заявлението или офертата е за кандидата/участника. Възложителят не се ангажира да съдейства за пристигането на заявлението/офертата на адреса и в срока определен от него.

Когато документите, свързани с участието в процедурата, се представят от упълномощен от кандидата/участника представител, опаковката със заявлението/офертата следва да бъде придружена с пълномощно на представителя. 

Заявленията или офертите се подават в запечатана, непрозрачна, с ненарушена цялост опаковка и с надпис:
	ДО

ДИРЕКЦИЯ „УПРАВЛЕНИЕ НА СОБСТВЕНОСТТА И СОЦИАЛНИ ДЕЙНОСТИ” – МИНИСТЕРСТВО НА ВЪТРЕШНИТЕ РАБОТИ

гр. София, ул. „Княз Борис І“ № 124

	ЗАЯВЛЕНИЕ/ОФЕРТА

                   за участие в ограничена процедура за възлагане на обществена поръчка с предмет: 

„Изработка и доставка на разрешения по Закона за оръжията, боеприпасите, взривните вещества и пиротехническите изделия“ 

	________________________________________________
име на кандидата

________________________________________________
 пълен адрес за кореспонденция

________________________________________________
лице за контакт, телефон, факс и електронен адрес


До изтичане на срока за получаване на заявленията за участие или офертите всеки кандидат може да промени, допълни или оттегли заявлението или офертата си. Оттеглянето прекратява по-нататъшното участие на кандидата в процедурата. Допълнението и промяната на заявлението/офертата трябва да отговарят на изискванията и условията за представяне на първоначалното заявление или оферта, като върху плика бъде отбелязан и текст „Допълнение / Промяна на заявление /оферта / с входящ номер/”.

При подаване на заявленията за участие или офертите и приемането им върху опаковката се отбелязва входящ номер, дата и час на постъпване и посочените данни се отбелязват във входящ регистър.

За подаването на заявлението или офертата на кандидата/участника се издава документ.

Заявления за участие или оферти, които са представени след крайния срок за подаването им или са в незапечатана опаковка или в опаковка с нарушена цялост, се вписват в регистъра и се връщат на подателя незабавно.

Забележки: 

1. Всички документи се представят в един екземпляр, освен ако не е посочено друго.

2. Всички документи следва да бъдат на български език. В случай, че част от необходимите документи са съставени на чужд език, същите следва да бъдат приложени към заявлението или офертата с превод на български, съгласно настоящите указания, подписани от лицето извършило превода.

3. Всички копия на документи, съдържащи се в заявлението или офертата, следва да бъдат заверени. Заверено от кандидата копие на документ означава: документът да е заверен с гриф “Вярно с оригинала” и да съдържа подпис на заверяващото го лице. 

4. По документите не се допускат никакви вписвания между редовете, изтривания или корекции, освен ако са заверени с подпис на лицето, което ги подписва.

СЪДЪРЖАНИЕ НА ОПАКОВКАТА ПРИ ПОДАВАНЕ НА ЗАЯВЛЕНИЕТО ЗА УЧАСТИЕ
Всяко лице може да подаде заявление за участие в ограничената процедура.

Опаковката включва следните документи:


1.Списък на представените документи (образец №1);

2. Данни за ЕИК по чл.23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която кандидатът или участникът е установен, както и адрес, включително електронен, за кореспонденция при провеждането на процедурата;

3. Декларация по чл. 106, ал.1, т.2 от ППЗОП (образец №2)

4. Декларации за обстоятелствата по чл. 157, ал. 1 от ЗОП (образец №3)

5. Декларации за обстоятелствата по чл. 157, ал. 2, т. 1, т.2 и т. 4, т.5 от ЗОП (образец №4)
           

6. Доказателства по чл.158, ал.7 от ЗОП:

            6.1. Заверено копие на удостоверение за сигурност, издадено по реда на ЗЗКИ, с ниво на класификация „Поверително“
            6.2. Заверени копия на разрешения за достъп до класифицираната информация с ниво на класификация „Поверително“  на лицата, на които ще изпълняват дейности по договора.    

6.3. Документ, издаден от Министерството на финансите, че кандидатът е специализирана печатница, съгласно чл.3, ал.1 от Наредбата за условията и реда за отпечатване и контрол на ценни книжа (обн. в ДВ, бр.101 от 1994г.), чиято дейност по отпечатването на ценни книжа е организирана в съответствие с изискванията на наредбата.  

7. Декларация за липса на свързаност с друг кандидат в процедурата (образец №5);
            8. Декларация по чл.3, т.8 и чл.4 от Закона за икономическите и финансовите отношения с дружествата регистрирани в юрисдикции с преференциален данъчен режим контролираните от тях лица и техните действителни собственици (образец №13).
9. При кандидати/участници обединения – копие на договора за обединение, а когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващ.

Когато кандидат в процедурата е обединение, което не е юридическо лице, документите по т. 2, 3, 4 и 7 се представят за всяко физическо лице или юридическо лице, включено в обединението. Документите по т.5 се представят за обединението кандидат, а не за всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Декларациите по т.3 се представят от всяко от лицата, които представляват кандидата, лицата, които са членове на управителни или надзорни органи на кандидата, други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

Когато кандидатът е юридическо лице, декларациите по т. 4 могат да се представят само от едно от лицата, които могат самостоятелно да представляват кандидата.

В декларациите по т. 3 и т. 4 се включва и информация относно публичните регистри, в които се съдържат посочените обстоятелства или компетентен орган, който съгласно законодателството на държавата, в която кандидатът е установен, е длъжен да предоставя информация за тези обстоятелства служебно на възложителя.

Кандидатите са длъжни да уведомят писмено възложителя в 3-дневен срок от настъпване на обстоятелство по чл. 157, ал. 1, ал.2, т.1, 2 и 4-5 или чл. 101, ал. 11 от ЗОП. 

При поискване от страна на възложителя кандидатите са длъжни да представят изчерпателно всяка необходима информация относно правно-организационната форма, под която осъществяват длъжността си, както и списък на всички задължени лица по смисъла на чл.157, ал.4 от ЗОП, независимо от наименованието на органите, в които участват, или от длъжностите, които заемат.    
СЪДЪРЖАНИЕ НА ОПАКОВКАТА ПРИ ПОДАВАНЕ НА ОФЕРТАТА
Оферти подават само кандидати, които възложителят е поканил след проведен предварителен подбор на кандидатите, подали заявления за участие.

Опаковката включва следните документи:

1. Опис на представените документи (образец № 1.1);

2. Техническо предложение:

2.1. Документ за упълномощаване, когато лицето, което подава офертата, не е законният представител на кандидата;

2.2. Предложение за изпълнение на поръчката (образец № 6);



2.3. Декларация за съгласие с клаузите на проекта на договор (образец № 7);

2.4. Декларация за срока на валидност на офертата - (образец № 8);
2.5. Документите по III.2.3 от Обявлението: 

2.5.1.Заверено копие на удостоверение за сигурност, издадено по реда на ЗЗКИ, за ниво на класификация „Поверително“. 

2.5.2. Заверени копия на разрешения за достъп до класифицираната информация за ниво на класификация „Поверително“ на лицата, на които ще изпълняват дейности по договора.  
*Забележка: На основание чл. 172, ал. 1 от ЗОП, документите по т. 2.5 се представят в офертата независимо от представянето им в заявлението за участие.

2.6. Ако е приложимо, Декларация за подизпълнителите, която включва :

2.6.1. вида и дела на работите, които ще бъдат възложени на подизпълнители, 

2.6.2. предложените подизпълнители и документи, с които се доказва спазването на изискванията за подбор за всеки от тях съобразно вида и дела на тяхното участие (ако е приложимо), както следва:

2.6.2.1. Декларации за обстоятелствата по чл. 157, ал. 1 от ЗОП (образец №3)

2.6.2.2. Декларации за обстоятелствата по чл. 157, ал. 2, т. 1, т.2 и т. 4-5 от ЗОП (образец №4)

2.6.2.3. Документ, издаден от Министерството на финансите на Република България, че подизпълнителят е специализирана печатница, съгласно чл.3, ал.1 от Наредбата за условията и реда за отпечатване и контрол на ценни книжа (обн. в ДВ, бр.101 от 1994г.), чиято дейност по отпечатването на ценни книжа е организирана в съответствие с изискванията на наредбата.  

2.6.2.4. Заверено копие на удостоверение за сигурност, издадено по реда на ЗЗКИ, до ниво на класификация „Поверително“ . 

2.6.2.5. Заверени копия на валидни разрешения за достъп до класифицираната информация до ниво на класификация „Поверително“ на лицата, на които ще изпълняват дейности по договора.  

2.6.3. Декларация от подизпълнителя за поетите задължения.

            2.6.4. Декларация по чл.3, т.8 и чл.4 от Закона за икономическите и финансовите отношения с дружествата регистрирани в юрисдикции с преференциален данъчен режим 

контролираните от тях лица и техните действителни собственици – от подизпълнителя.
3. Ценовото предложение в отделен запечатан непрозрачен плик с надпис „Предлагани ценови параметри” (образец № 9)

Извън плика с надпис „Предлагани ценови параметри” не трябва да е посочена никаква информация относно цената.

VIII. ДРУГИ УКАЗАНИЯ

За въпроси, отнасящи се до провеждането на процедурата и подготовката на заявленията за участие и офертите от кандидатите, които не са посочени в настоящите указания, се прилага Закона за обществените поръчки и подзаконовите нормативни актове по прилагането му.

IX. ОБРАЗЦИ И УКАЗАНИЯ ЗА ПОДГОТОВКАТА ИМ
1. Списък на документите и информацията, съдържащи се в опаковката, подписан от кандидата (Образец №1  и Образец №1.1)

2. Декларация по чл. 106, ал.1, т.2 от ППЗОП (Образец № 2) се представя в оригинал.

3. Декларация за обстоятелствата по чл. 157, ал. 1 от ЗОП (Образец № 3) се представя в оригинал.

4. Декларация за обстоятелствата по чл. 157, ал. 2, т.1, т.2 и т.4-5 от ЗОП (Образец № 4) се представя в оригинал.

5. Декларация за липса на свързаност с друг кандидат в процедурата (Образец № 5) се представя в оригинал.

6. Предложение за изпълнение на поръчката (Образец № 6) се представя в оригинал.

7. Декларацията за съгласие с клаузите на проекта на договор (Образец № 7) се представя в оригинал.
8. Декларация за срок на валидност на офертата (Образец № 8). Документът се представя в оригинал. Срокът на валидност на офертата е посоченото от възложителя в поканата време, през което участниците са обвързани с условията на представените от тях оферти.

9. Ценово предложение (Образец № 9). Документът се представя в оригинал. 

10. Декларация за подизпълнители (Образец № 11). Документът се представя в oригинал.
11. Декларация от подизпълнителя за поетите задължения (Образец № 12). Документът се представя в оригинал.
            12. Декларация по чл.3, т.8 и чл.4 от Закона за икономическите и финансовите отношения с дружествата регистрирани в юрисдикции с преференциален данъчен режим контролираните от тях лица и техните действителни собственици (Образец № 13).
13. Образец на банкова гаранция.
6/ 14

